Saltsyre

Saltsyre er en løsning av hydrogenklorid i vann, og er en sterk syre. Betegnelsen saltsyre brukes også ofte om den kjemiske forbindelsen hydrogenklorid.

Den har stor industriell betydning, og finnes også naturlig blant annet i magesaft. 

Fra gammelt av ble saltsyre produsert ved at man blandet svovelsyre med vanlig salt (natriumklorid) og samlet opp avdampen, og navnet saltsyre kommer fra denne fremstillingsmetoden. Saltsyre ble først omtalt av kjemikeren og alkymisten Geber på 700-tallet. I middelalderen ble saltsyre brukt av alkymistene i jakten på de vises stein.

Etter den industrielle revolusjonen fikk saltsyre stor betydning og utbredelse. Den er brukt som hjelpestoff i mange industrielle prosesser. Saltsyre er også et godkjent tilsetningsstoff i matvarer (surhetsregulerende), og har E-nummer E507.Kapittel 9, Tilsetningsstofforskriften, Mattilsynet (lest 2009-04-06)

 Kjemi 
Saltsyre lages industrielt ved å løse hydrogenklorid i vann. Det vil da dannes oksoniumioner (H3O+) og klor anioner (Cl−) i en reversibel kjemisk prosess:

HCl + H2O → H3O+ + Cl−

Saltsyre kan derfor brukes til å lage salter som kalles klorider, som for eksempel natriumklorid (koksalt). Saltsyre er en sterk syre, siden praktisk talt alle HCl-molekylene dissosierer i vannet.

 Fysiske egenskaper 
Egenskapene til saltsyre, som kokepunkt og pH, er avhengig av konsentrasjonen eller molariteten til HCl i den vandige løsningen.

 Konsentrasjon Densitet Molaritet pH Viskositet Spesifikkvarme Damp-trykk Koke-punkt Smelte-punkt Hekt% HClCl/kg  kg HCl/m³ kg/l mol/dm³  mPa·s kJ/(kg·K) Pa °C °C 10  104,80  1,048  2,87   −0,5   1,16  3,47  0,527  103 −18  20  219,60  1,098  6,02  −0,8  1,37  2,99  27,3  108  −59 30  344,70  1,149  9,45  −1,0  1,70  2,60  1 410  90  −52 32  370,88  1,159  10,17  −1,0  1,80  2,55  3 130  84  −43 34  397,46  1,169  10,90  −1,0  1,90  2,50  6 733  71  −36 36  424,44  1,179  11,64  −1,1  1,99  2,46  14 100  61  −30 38  451,82  1,189  12,39  −1,1  2,10  2,43  28 000  48  −26
Referansetemperatur og trykk for tabellen over, er 20 °C og 1 atmosfære (101.325 kPa) hvor ikke annet angitt.

 Referanser 

 Eksterne lenker 

 Helse-, miljø- og sikkerhetsdatablad saltsyre > 25 % 

Kategori:Hydrogenforbindelser
Kategori:Syrer
Kategori:Klorider
Kategori:ATC A09A